杨慎说:“花卿在蜀,颇僭用天子礼乐,子美作此讥之,而意在言外,最得诗人之旨。”(《升庵诗话》)沈德潜说:“诗贵牵意,有言在此而意在彼者,杜少陵刺花敬定之僭窃,则想新曲于天上。”(《说诗晬语》)杨伦评:“似谀似讽,所谓言之者无罪,闻之者足戒也。此等绝句,何减龙标(王昌龄)、供奉(李白)。”(《杜诗镜铨》)黄生评:“花卿以为妓女,固非;以为花敬定,而刺其潜用天子礼乐,亦煞附会。史但言其大掠东蜀,未尝及僭拟朝廷,用修(杨 慎)止据天上二字,遂漫为此说,元瑞(胡应麟)讥之,是矣。予谓当时梨园弟子,流落人间者不少, 如《寄郑(审)李(之芳)百韵诗》‘南内开元曲,当时弟子传。’自注云:‘柏中丞筵,闻梨园弟 子李仙奴歌。’所云天上有者,亦即此类。盖赞其曲之妙,应是当时供奉所遗,非人间所得常闻耳。 顾况《李供奉茎篌歌》云:‘除却天上化下来,若向人间实难得。’盖以天乐比之,杜甫正与此类。”